b'\n_START_ARTICLE_\nKloritna skupina\n_START_SECTION_\nNahajali\xc5\xa1\xc4\x8da\n_START_PARAGRAPH_\nKloriti se obi\xc4\x8dajno pojavljajo v magmatskih kamninah kot produkt preperevanja mafi\xc4\x8dnih mineralov, na primer piroksena, amfibola in biotita. V tak\xc5\xa1nih okoljih je klorit lahko nastal tudi s preperavanjem obstoje\xc4\x8dih feromagnezijevih mineralov ali kot produkt metasomatizma z dodajanjem \xc5\xbeeleza, aluminija ali drugih spojin v kamninsko maso. Skupaj z epidotom, sericitom, adularjem in sulfidnimi minerali pogosto spremlja hidrotermalne rudne depozite. V glinastih skrilavcih se pojavlja skupaj s kremenom, albitom, sericitom in granatom. V ultramafi\xc4\x8dnih kamninah med produkti preperavnja prevladuje klinoklor skupaj z lojevcem._NEWLINE_Poskusi ka\xc5\xbeejo, da je klorit lahko stabilen tudi v peridotitu Zemljinega pla\xc5\xa1\xc4\x8da nad oceansko litosfero in kamninah, iz katerih nastajajo magme oto\xc4\x8dnih lokov._NEWLINE_Oblike klorita so na razli\xc4\x8dnih lokacijah razli\xc4\x8dne. Na nekaterih predelih Walesa se nahaja v skrilavcih, na Ring Mountain v Kaliforniji na primer pa v raztresenih povr\xc5\xa1inskih blokih. V Sloveniji se kloriti najdejo v dolini Bistrice nad Slovensko Bistrico.'